遊峴山次韻三首  其二
作者：陳與義
朝代：宋

paragraphs: 高人買山隱，百萬猶恨少。
客兒最省事，有屐一生了。
東莊良不遥，十里望縹緲。
縈紆並麥垅，翠浪四山繞。
先生滯鹿車，去程通鳳沼。
暫來山泉上，思與飛雲杳。
雲北接雲南，一逕絕紛擾。
竹林懷風雨，目斷極窈窈。
從來無世塵，相對真不撓。
龍兒爭地出，頭角已表表。
先生囑支郎，勿使斤斧夭。
終當乞一杖，險路扶吾老。